इस बार 58 दिनों के सावन में 8 सोमवार, 4 प्रदोष और शिवरात्रि सहित 13 दिन रहेंगे खास
Sawan Somwar 2023; Special Dates for Shiva Puja in Sawan शिवजी की विशेष पूजा का महीना सावन इस बार 58 दिन का ही होगा। 4 जुलाई से शुरू हो रहे इस हिंदी महीने में अधिकमास भी रहेगा। ऐसा 19 साल बाद हो रहा है।
शिवजी की विशेष पूजा का महीना सावन इस बार 58 दिन का ही होगा। 4 जुलाई से शुरू हो रहे इस हिंदी महीने में अधिकमास भी रहेगा। ऐसा 19 साल बाद हो रहा है। जब शिव आराधना के लिए सावन के तरकीबन 2 महीने मिल रहे हैं। इस तरह हिंदू कैलेंडर का पांचवां महीना सावन 31 अगस्त तक चलेगा।
सावन में आठ सोमवार और चार प्रदोष व्रत
शिव पूजा के इस खास महीने में इस साल 8 सावन सोमवार, 4 प्रदोष व्रत और सावन शिवरात्रि मिलाकर कुल 13 दिन शिव आराधना के लिए बहुत खास रहेंगे। इन दिनों की गई शिव पूजा बहुत पुण्यदायी होती है।
इनमें सावन के आखिरी सोमवार को प्रदोष तिथि का दुर्लभ संयोग बनेगा। जो कि शिव पूजा के लिए बहुत खास माना जा रहा है। इसके अलावा कई विशेष शुभ योग भी आएंगे। मान्यता है कि इस महीने किए सोमवार के व्रत का फल बहुत जल्दी मिलता है।
सावन महीने की पूजा-विधि
धर्म शास्त्रों के जानकार डॉ. गणेश मिश्र बताते हैं कि सावन महीने में सुबह जल्दी उठकर नहाएं और साफ कपड़े पहनें। इसके बाद ऊं नमः शिवाय मंत्र बोलते हुए गंगा जल से भगवान शिव का अभिषेक करें। शिवलिंग पर जल-दूध चढ़ाएं। फिर फूल, बिल्वपत्र, धतूरा और अन्य चीजें चढ़ाकर आरती करें। इसके बाद नैवैद्य लगाएं। इस बात का ध्यान रखना चाहिए कि भगवान को सिर्फ सात्विक चीजों का ही भोग लगाया जाता है। पूजा-आरती के बाद शिव मंत्र का जाप भी करना चाहिए।
सावन में शिव पूजा के लिए खास 13 दिन
10 जुलाई, सोमवार - सावन का पहला सोमवार
15 जुलाई, शनिवार - शनि प्रदोष और श्रावण शिवरात्रि का विशेष संयोग
17 जुलाई, सोमवार - सावन का दूसरा सोमवार और सोमवती अमावस्या
24 जुलाई, सोमवार - सावन का तीसरा सोमवार
30 जुलाई, रविवार - अधिकमास का रवि प्रदोष
31 जुलाई, सोमवार - सावन का चौथा सोमवार
7 अगस्त, सोमवार - सावन का पांचवा सोमवार
13 अगस्त, रविवार - अधिकमास का रवि प्रदोष -
14 अगस्त, सोमवार - सावन का छठा सोमवार और श्रावण शिवरात्रि का संयोग
19 अगस्त, शनिवार - हरियाली तीज (शिव पार्वती पूजा का शुभ पर्व)
20 अगस्त, रविवार - हस्त नक्षत्र और अमृतसिद्धि योग में सावन के रविवार को शिव पूजा
21 अगस्त, सोमवार - सावन का सातवां सोमवार और नागपंचमी
28 अगस्त, सोमवार - सावन का आठवां सोमवार और सोम प्रदोष का विशेष संयोग